stanford-oval/wikipedia huggingface dataset:
הכחשת השואה
פרשיות נודעות של הכחשת שואה > פרשת אירווינג

ב-1998 הגיש הסופר וההיסטוריון הבריטי דייוויד אירווינג תביעה כנגד הסופרת האמריקנית דברה ליפשטדט וההוצאה לאור "ספרי פינגווין", בטענה כי אלו הוציאו דיבתו רעה בספרה של ליפשטדט "מכחישים את השואה". ליפשטדט כתבה בספר שאירווינג עיוות את הראיות בכוונה, כדי לתמוך בדעותיו האידאולוגיות. על פי החוק הבריטי, שכוונתו להגן על שמו הטוב של הפרט, הוטל על ליפשטדט נטל הראיה להוכיח כי טענותיה הן אמת.
ליפשטדט ו"ספרי פינגווין" שכרו את עורך הדין אנטוני ג'וליוס ואת ההיסטוריון מאוניברסיטת קיימברידג' ריצ'רד ג'. אוונס על מנת להציג את טיעוניהם. אוונס בילה שנתיים בבחינת עבודתו של אירווינג, והציג את הכשלים בעבודתו, לרבות העובדה שהשתמש כמקור במסמכים מזויפים ביודעין. השופט צ'ארלס גריי שוכנע על ידי עדויות אלו וכתב פסק דין ארוך שבו גינה את אירווינג, ואישר את האשמותיהם של ליפשטדט ואוונס, תוך שהוא מזכה את ליפשטדט מכל אשמה.
ב-11 בנובמבר 2005 נעצר אירווינג באוסטריה, על-פי צו מעצר שהוצא כנגדו בשנת 1989 באשמת הכחשת השואה (עבירה שעונשה עד עשרים שנות מאסר). ב-20 בפברואר 2006 נגזר דינו של אירווינג ל-3 שנות מאסר, משפטו של אירווינג, שהודה באשמה אך טען כי שינה את דעתו וכעת הוא משוכנע ברצח העם שביצעו הנאצים, הסתיים תוך יום אחד בלבד.
ב-2016 יצא סרט הקולנוע "הכחשה" המתבסס על ספרה של דברה ליפשטדט אודות התביעה.
פרשיות נודעות של הכחשת שואה > פרשת ברונו גולניש

ברונו גולניש, סגנו של ז'אן-מרי לה פן בראשות מפלגת הימין הקיצוני הצרפתית, ”החזית הלאומית", וראש הסיעה הימנית "זהות, ריבונות ומסורת" בפרלמנט האירופי, פקפק במהלך מסיבת עיתונאים באוקטובר 2004, בשימוש שעשה המשטר הנאצי בתאי גזים להשמדת יהודים, ובמספרם של היהודים שנרצחו בעת מלחמת העולם השנייה.
הפרלמנט האירופי הסיר את חסינותו של גולניש, כדי לאפשר לרשויות החוק בצרפת להעמידו לדין. בית המשפט בליון שבמזרח צרפת, הרשיע אותו ב-18 בינואר 2007, ב"הטלת ספק בפשעים נגד האנושות" ודן אותו לשלושה חודשי מאסר על תנאי, לקנס של 5,000 אירו, ופיצויים בגובה 55,000 אירו למתלוננים נגדו, הארגון "אס.או.אס ראסיזם", הנלחם בגילויי גזענות בצרפת.
עוד פסק בית המשפט כי עיתונים שפרסמו בעבר מאמרים שחיבר יידרשו לפרסם ידיעה על גזר הדין שהוטל עליו. גולניש טען להגנתו כי הוא קורבן ל"ציד מכשפות". הוא הבטיח לערער על גזר הדין אותו כינה בהודעה שפרסם "פעולה של דיכוי". בנוסף, אוניברסיטת ליון השעתה אותו מתפקידו כמרצה למשפטים ויפנית לחמש שנים, בעקבות לחצים שהפעילו עליה ארגונים יהודיים ואנטי-גזעניים.
פרשיות נודעות של הכחשת שואה > פרשת הבישוף ריצ'רד ויליאמסון

ויליאמסון הוא בישוף קתולי, שמרני קיצוני ולשעבר ראש אגודת הקדוש פיוס העשירי, שנוסדה כריאקציה להחלטות ועידת הוותיקן השנייה. ויליאמסון נמשח כבישוף ב-1988 על ידי מרסל לפבר ללא סמכות ועקב כך נודה מן הכנסייה הקתולית על ידי האפיפיור יוחנן פאולוס השני. ויליאמסון מציג תזה השוללת את קיום השואה ותאי הגזים ואף פרס את משנתו ב-2008 בראיון טלוויזיה לתחנת טלוויזיה שוודית. למרות זאת החזיר אותו האפיפיור בנדיקטוס השישה עשר ב-1 בינואר 2009, יחד עם שלושה מעמיתיו, לחיק הכנסייה. זמן קצר לאחר מכן חזר בו הוותיקן חלקית ודרש מהבישוף לחזור בו, האפיפיור אסר עליו לבצע טקסים אך לא שלל ממנו שנית את תארו כבישוף ולא נידה אותו.
ב-2010 הורשע ויליאמסון בבית משפט גרמני, בינואר 2013 נדחו ערעוריו סופית.
פרשיות נודעות של הכחשת שואה > פרניו טוג'מן

פרניו טוג'מן, הנשיא הראשון של קרואטיה העצמאית, פרסם בשנת 1989 (לפני בחירתו לנשיא) ספר אשר עורר פולמוס תחת הטענה שהוא מכיל טענות אנטישמיות והערות המגמדות את היקף השואה. הספר, "זוועות המלחמה או השממה של המציאות ההיסטורית" (Bespuća povijesne zbiljnosti), כולל עיון מחודש במלחמת-העולם השנייה. רובו חסר כל סוג של חידוש, אך בכמה נקודות טוג'מן מנסה לשנות את התפיסה הרווחת, לעיתים בנועם ולעיתים בגסות. טוג'מן מנסה למזער את חלקם של הקרואטים ברצח-העם שבוצע בקרואטיה נגד יהודים, צוענים וסרבים. הוא מנסה אף למזער את ממדי רצח-העם עצמו, ולהציג אותו כטבח ותו לא. לעומת זאת, הוא מעלה על נס את "השואה הקרואטית" שביצעו הפרטיזנים של טיטו בקרואטים ומנסה לתת לגיטימיות לקיומה של המדינה העצמאית של קרואטיה, שהייתה ממשלת בובות בשליטה נאצית בהנהגת מפלגת אוסטאשה.
טוג'מן הכריז כי הוא אינו מאמין ש"5–6 מיליון" יהודים נספו במלחמת העולם השנייה, ובכמה מקומות הזכיר את המספרים 4 מיליון וכן 900,000 (ניו-יורק טיימס, 22 באפריל 1993).
יתרה מזאת, טוג'מן טוען כי היהודים למעשה מילאו חלק בניהול מחנות ריכוז. כך, למשל, הוא מביא לראייה את עדותו של ניצול מניצולי מחנה יאסנובאץ, אנטה ציליגה וווייסלאב פרניאטוביץ', ולמד ממנו לאמור כי היהודים היו קרתניים ואנוכיים, ובזזו את רכוש האסירים הלא-יהודים: "היהודים החזיקו בידם את השלטון במחנה עד 1944" (טוג'מן, עמ' 316).
פרשיות נודעות של הכחשת שואה > חוק השואה הפולני

בתחילת 2018 העביר הפרלמנט הפולני חוק האוסר על הטלת אחריות על פולין לפשעי השואה שנעשו על אדמתה, כגון איסור על הביטוי "מחנות השמדה פולניים". החוק ספג ביקורת חריפה ביותר, במיוחד בישראל ובקרב ניצולי השואה. רבים ראו בו סוג של הכחשת שואה ורוויזיוניזם היסטורי המתעלם מהפשעים והפוגרומים שביצעו פולנים במהלך השואה ואחריה. ממשלת ישראל הפעילה לחץ רב על פולין במטרה למנוע את חקיקת החוק, ואחרי שחוקק - לבטלו או לשנותו.
תגובות להכחשת השואה

ישראל, אוסטריה, צ'כיה, צרפת, גרמניה, ספרד ובלגיה חוקקו חוקים האוסרים על הכחשת השואה. באיטליה נמצא חוק דומה בשלבי אשרור. האיחוד האירופי פועל לדרבן את מדינות הגוש הכחול לחוקק חוקים דומים. תגובתם של מכחישי השואה לכך היא כי הדבר מגביל את חופש הביטוי שלהם, וכי זו אך הוכחה לכוחם של היהודים השולטים בממשלות ובתקשורת.
הציבור הרחב בארצות המערב מתייחס למכחישי השואה המערביים כאל נאו-נאצים, וסבור שהמניע העיקרי לטענותיהם הוא האנטישמיות. כתוצאה מכך, הם זוכים לרוב ליחס של תיעוב, בוז וסלידה. כלי התקשורת וגופי המחקר הרציניים מתייחסים אל טענותיהם כאל שקרים, ונמנעים ממתן ביטוי לדעותיהם של מכחישי השואה. על אף שהכחשות שואה מצד מהגרים מוסלמים זוכות לגינוי פורמלי, היחס אליהם הוא סלחני יותר וחוקי האיסור על הכחשת שואה כמעט שלא נאכפים עליהם (לדוגמה: רשויות החוק בצרפת אינן פועלות כדי למנוע הפצת עותקים של הפרוטוקולים של זקני ציון וספרות הכחשת שואה בערבית).
במדינות העולם השלישי היחס להכחשת השואה איננו אחיד. התמיכה בהכחשת השואה גדולה בעיקר בקרב מדינות ערב, הרשות הפלסטינית ואיראן, שרואות בהכחשת השואה כלי לפגוע בלגיטימציה של מדינת ישראל.
האו"ם מגנה בחריפות כל ביטוי של הכחשת שואה, ואף מציין ב-27 בינואר את יום הזיכרון הבינלאומי לשואה. למרות זאת, לא נקט האו"ם צעדים ממשיים נגד מדינות וארגונים העוסקים בהכחשת השואה (דוגמת איראן וחמאס).
ב-27 בינואר 2007 גינתה עצרת האו"ם את תופעת הכחשת השואה ואף הפצירה "להתנגד בלי תנאים ובלי סייגים להכחשת השואה וכן לפעילות כלשהי להכחשתה", בהחלטה שהתקבלה פה אחד ללא הצבעה. ארצות הברית, יוזמת הצעת ההחלטה, הודיעה כי 103 מדינות שותפות להחלטה.
תגובות להכחשת השואה > קן מקווי ו-alt.revisionism

באמצע שנות ה-90 הביאה הפופולריות של רשת האינטרנט לחשיפה לציבור הרחב של ארגונים ויחידים שהיו עד אז בלתי מפורסמים, ובהם מכחישי השואה. האינטרנט איפשר לקבוצות שנאה להפיץ את מסריהן לקהל רחב, וייתכן היה שהכחשת השואה תהפוך לפופולרית בדרך זו. אך בעקבות מאמצי קן מקווי ומשתמשי קבוצת ה-usenet ‏ alt.revisionism לא יצאה מגמה זו לפועל.
מקווי, אזרח קנדי, נפגע על ידי מה שנראה לו כמאמצי ארגונים כמרכז שמעון ויזנטל לדכא את חופש הדיבור של מכחישי השואה. בקבוצת alt.revisionism הוא החל במסע לעידוד "האמת, העובדות, והראיות", וביחד עם חברים אחרים בקבוצה הביא מידע עובדתי על השואה שסתר את טענות המכחישים והוכיח כי הן מבוססות על עדויות מטעות, הצהרות שקריות, ושקרים פשוטם כמשמעם. הוא ייסד את "פרויקט נזכור" על מנת לחשוף את פעולות מכחישי השואה, אשר בתגובה פגעו בו והוציאו דיבתו באופן אישי. מקווי קיבל מספר רב של איומים ברצח, אך המשיך בפעילותו, ו"פרויקט נזכור" הפך ליריב הראשי ברשת האינטרנט של מכחישי שואה, נאו נאצים, וקבוצות גזעניות.
ראו גם

השואה – מונחים
זילות השואה
האנטישמיות החדשה
הכחשת טבח שבעה באוקטובר
הכחשת רצח העם הארמני
לקריאה נוספת

אלן פינקלקראוט, עתידה של הכחשה, בית ראובן מס
פרופ' אלחנן יקירה, פוסט ציונות - פוסט שואה, הוצאת עם עובד, 2006
אסתר ובמן ומאיר ליטבק, מאמפתיה להכחשה, תגובות לשואה בעולם הערבי, הוצאת מאגנס, יד ושם, ירושלים 2015
טכנאי

טכנאי מטוסים
טכנאי הוא אדם בעל הכשרה להפעלה, להתקנה, לכוונון ולתיקון של מכשור טכנולוגי. עבודת הטכנאים מתייחסת להיבטים פרקטיים, פרטניים ועכשוויים של התחום שבו הם עוסקים ולמידת מקצועם אינה דורשת, על פי רוב, ידע קודם (לא דורשת, למשל, שליטה במתמטיקה). בישראל הלימודים למקצוע זה  נעשים לרוב בכיתה י"ג במכללות (ורבים אחריו ממשיכים ללימודי הנדסאי – כיתה י"ד) כלימודים על-תיכוניים, אך אינם נחשבים לתואר אקדמי.
מקצוע הטכנאות על התמחויותיו השונות אופייני לעידן טכנולוגי, בו לעיתים נדרשת הכשרה מאוד מיוחדת להפעלת מכשירים בתחום מסוים. כך, למשל, ההתפתחות בענף המחשבים הגדילה את התלות בטכנאי מחשבים.
המונח "טכנאי משמש לעיתים על מנת להגדיר מבחינה מנהלית את מקצועו של אדם, בלי קשר לטיב הכשרתו.
רמות ההכשרה של טכנאים שונים שונות ממדינה למדינה ומתחום לתחום. בגרמניה חלק ניכר מן הטכנאים נדרשים להחזיק בתעודת דיפלום גרמנית; בברית המועצות מסלול ההכשרה של טכנאים ארך כחמש שנים.
בישראל

בישראל מוסדרת פעילות הטכנאים בחוק ההנדסאים והטכנאים המוסמכים. המכון הממשלתי להכשרה בטכנולוגיה ובמדע אמון על הפיקוח על הכשרת טכנאים והנדסאים. טכנאים והנדסאים רשומים במרשם הנדסאים וטכנאים מוסמכים המנוהל על ידי משרד הכלכלה והתעשייה. קיימת חטיבה בהסתדרות, "הסתדרות הטכנאים וההנדסאים".
בשנת 1965 ועדת הגג להכשרת טכנאים מוסמכים והנדסאים טבעה את המושג "טכנאי מוסמך". בשנת 2012 חוקק חוק ההנדסאים והטכנאים המוסמכים התשע"ב 2012. החוק קובע שטכנאי מוסמך הוא מי שיש לו תעודת טכנאי מוסמך שהוכרה על ידי ועדת ההסמכה, תעודה המעידה על השלמת לימודי טכנאות מוסמכת במכללה טכנולוגית מוכרת ועמד בבחינות ממלכתיות. ועדת ההסמכה פועלת מתוקף חוק ההנדסאים והטכנאים המוסמכים, חברים בה נציגי משרד הכלכלה והתעשייה, משרד החינוך והסתדרות ההנדסאים והטכנאים המוסמכים. מתוקף חוק ההנדסאים והטכנאים המוסמכים-הוקמה בשנת 2013 מועצה ציבורית, מועצת ההנדסאים והטכנאים המוסמכים. יו"ר המועצה וחברי המועצה מונו על ידי שר הכלכלה ושר החינוך. במועצה 13 חברים, נציגי משרדי הממשלה, האיגוד המקצועי, התאגדות התעשיינים, צה"ל האקדמיה ונציגי המכללות המכשירות. תפקידי המועצה לגבש את מדיניות ההכשרה כדי לשמר את מעמד המקצוע ולהרחיב את הסמכויות בתחומי העיסוק המגוונים.
קיימים שני מסלולים להשגת תעודת טכנאי מוסמך:
מסלול בפיקוח משרד החינוך – המינהל למדע וטכנולוגיה. במסלול זה לומדים תלמידים בכיתה י"ג במסגרת מסלול רצף של בוגרי בתי ספר תיכוניים מקצועיים או בוגרי מגמות טכנולוגיות, במסגרת עתודה טכנולוגית.
מסלול בפיקוח משרד הכלכלה והתעשייה – האגף להכשרה מקצועית, המכון הממשלתי להכשרה בטכנולוגיה ובמדע. במסלול זה לומדים תלמידים מבוגרים יותר, לרוב כאלו שכבר נמצאים במעגל העבודה הטכנית.
הכשרת טכנאים מוסמכים נערכת במשך כשנה בלימודי יום או כשנתיים בלימודי ערב.
מסלולי הלימוד כוללים מספר תחומי ידע ובהם:
מכונות - כולל גם מגמת משנה מכטרוניקה, ימית, תעופה ועוד
תעשייה וניהול – רכש ולוגיסטיקה, תפ"י, מערכות מידע
מדידות
אלקטרוניקה
מחשבים
חשמל
חוקים שונים קובעים תפקידים שרק לבעלי תעודת טכנאי מוסמך מותר לבצע:
חוק רישוי בעלי מלאכה קובע שרק בעל תעודת טכנאי מוסמך יכול לקבל רישוי.
חוק החשמל, תקנות החשמל-רישיונות מסדירות את הסמכות של טכנאי מוסמך חשמל רשום, לתכן מתקני חשמל הפועלים בזרם של ארבע מאות אמפר, שלוש פזות. לאחר חמש שנות ניסיון יכול טכנאי לקבל רישיון של "בודק 1".
בפקודת הבטיחות בעבודה יוחד תפקיד "ממונה בטיחות בעבודה" לטכנאים מוסמכים באחד ממדורי הטכנאות המוסמכת.
תקנות משרד התחבורה קובעות שכדי להיות מורשה לניהול מוסך רכב, נדרש להיות לפחות, טכנאי מכונות מוסמך.
ראו גם

הנדסאי
עתודה טכנולוגית
הערות שוליים

↑  מרשם הנדסאים וטכנאים מוסמכים, באתר זרוע העבודה
↑  חינוך טכנולוגי על תיכוני יג-יד, באתר חינוך טכנולוגי על תיכוני, משרד החינוך
↑  כיתות י"ג-י"ד, הסמכת הנדסאים/ות, טכנאים/ות ולימודי תעודה, באתר פורטל התלמידים במשרד החינוך
↑  מה"ט – הכשרת הנדסאים וטכנאים מוסמכים, באתר משרד העבודה, Gov.il
↑  מידע על מסלולים ללימודי טכנאי, ‏2020
↑  הנדסת מכונות – מגמת משנה מכטרוניקה, באתר זרוע העבודה - משרד העבודה
↑  הנדסאי או טכנאי הנדסת מכונות: מכטרוניקה, באתר משרד החינוך - פורטל תלמידים
↑  הנדסת תעשייה וניהול - טכנאי מוסמך, באתר זרוע העבודה - משרד העבודה
↑  נוסח חוק רישוי בעלי מלאכה, תשל"ז­ 1977
↑  תנאי הזכאות לרישיון חשמל, באתר משרד העבודה, הרווחה והשירותים החברתיים
| --- | --- |
בקרת זהויות :  GND: 4138289-4  NKC: ph126456
בוקלאריוס

בוקלאריוס (בלטינית: Bucellarius ובריבוי Bucellarii, ביוונית: Βουκελλάριοι) היו קבוצות של חיילים בקיסרות הרומית ובאימפריה הביזנטית בראשית ימי הביניים, אשר שימשו כמשמר או שומרי ראש של נכבדים.
יחידות אלו לא מומנו על ידי המדינה אלא על ידי גנרלים, דומיסטיקים (אנ'), מושלים או בעלי מעמד גבוה אחרים והיו בני משק ביתם. אדונים בעלי השפעה אלו ציידו את חייליהם בכלי נשק וסוסים ודאגו להאכילם ולשלם את משכורתם. יחידות אלו היו בעיקרן יחידות קטנות, אולם במהלך מלחמות אזרחים או בתקופות אנרכיה, היו יכולות לגדול לסדר כוח של אלפי לוחמים. בדרך כלל היו צבאות פרטיים אלו מצוידים טוב יותר, מאומנים טוב יותר ובעלי מוטיבציה גבוהה יותר מאשר הצבאות הסדירים של אותה תקופה. החיילים ביחידות אלו היו אנשים חופשיים (בני חורין) שהצטרפו לצבאו של רם המעלה מרצונם החופשי.
במהלך המאה ה-6, במהלך המלחמות שנלחם עבור יוסטיניוס הראשון, קיסר האימפריה הביזנטית העסיק בליסאריוס קרוב ל-7,000 לוחמי בוקלארי. באותה תקופה הבוקלארי שולבו בתוך הצבא הרומי כך שהמונח בוקלארי שימש ללא אבחנה לתיאור חיל פרשים, בין אם היה זה חיל פרשים פרטי ובין אם היה זה חיל פרשים של הצבא הסדיר.
במקביל לבוקלארים, היה אצל הגרמאנים מעמד בני לוויה שנקראו גפולג (Gefolge) או גפולגשפט (Gefolgschaft), בני הלוויה של הנסיך (Fürst). מעמדם היה תלוי במעמדו של המלך או הנסיך לו שימשו בני לוויה, בקרב היו נוהגים להקריב חייהם במטרה להגן על הנסיך. על פי טקיטוס בספרו "גרמאניה", הבושה הגדולה ביותר שיכלה להיות לבן לוויה כזה הייתה השארותו בחיים לאחר מות המלך.
אצל הפרנקים היה מושג הקומיטטס מקביל למושג הבוקלאריוס או הגפולגשפט במובן צבאו הפרטי של אדם נעלה.
בדומה לכך, האנטרוסטיונס (לטינית: Antrustiones) היו חברי המשמר האישי של המלכים המרובינגים. אלו היו אנשים חופשיים, צעירים נושאי נשק, בדרך כלל בני אריסטוקרטיה, שהיוו בני לוויה ומשמר אישי של המלך, סעדו על שולחנו והיו מוגנים על ידי סעיפים מיוחדים בחוק הסאלי.
במאה ה-8, כאשר האימפריה הביזנטית פוצלה על פי שיטת ה"תימות" הצבאית (Theme system), אחת מהתמות הייתה בוקלריה באזור פפלגוניה, גלטיה ופריגיה ובירתה הייתה אנקרה. היא נקראה כך על שם הגותים תושביה, שהיו ידועים כבוקלאריאי.
באפוס "ביאוולף" מתואר המנהיג הטוב כמי שמעניק מתנות לנאמניו, ובתמורה הם באים לעזרתו ברצון כאשר הם נדרשים לכך (שורות 20-25) ומכאן שמערכת יחסים דומה הייתה קיימת גם אצל הגותים בסקנדינביה, טרם הנדידה לאירופה.
במהלך ימי הביניים הפכו הבוקלאריוס לפָּמַלִיָה (אנ') ובמרחב הסלבי לדרוזינה (אנ').
הערות שוליים

↑  Facebook, www.facebook.com
חיסול ראשון

| --- | --- |

כרזת הסדרה
 סוגה:  דרמת נעורים, ספרות על־טבעית, סדרת ערפדים, סדרת מתח, אימה, סדרת להט"ב 
 יוצרים:  ויקטוריה שוואב 
 כותבים:  ויקטוריה שוואב  פלישיה ד. הנדרסון
 בימוי:  ג'ט וילקינסון
 שחקנים:  שרה קתרין הוק   אימני לואיס   אליזבת מיטשל   אובין וייז   גרייסי דיז'ני   ויל סוונסון   פיליפ מולינגס ג'וניור    דילן מקנמרה  MK xyz  ג'ונאס דילן אלן
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  8 
 הפקה
 מפיקים בפועל:  ויקטוריה שוואב   פלישיה ד. הנדרסון   אמה רוברטס   קראה פרייס
 חברת הפקה:  Belletris Productions
 הפצה:  נטפליקס 
 אתר צילומים:  סוואנה, ג'ורג'יה
 אורך פרק:  42-59 דקות
 שידור
 תקופת שידור מקורית:  10 ביוני 2022 – 5 באוגוסט 2022 
 קישורים חיצוניים
 אתר רשמי
 דף התוכנית ב-IMDb
 
חיסול ראשון (באנגלית: First Kill) היא סדרת טלוויזיה אמריקאית על-טבעית שנוצרה על ידי ויקטוריה שוואב. הסדרה מבוססת על סיפור קצר מאת שוואב בעל אותו השם.
שחקנים ודמויות

שרה קתרין הוק - ג'ולייט פיירמונט
אימני לואיס - קליופ "קאל" ברנס
אליזבת מיטשל - מרגוט
אובין וייז - טליה
ג'ייסון רוברט - בתור ג'ק
גרייסי דיז'ני - אלינור
וויל סוונסון - סבסטיאן
פיליפ מולינגס ג'וניור - תיאו
דומיניק גודמן - אפולו
דילן מקנמרה - אוליבר
MK xyz - טס
ג'ונאס דילן אלן - בן
רוברטו מנדז - נואה
הפקה

ב-15 באוקטובר 2020, אישרה נטפליקס להפקת הסדרה להפיק סדרה המורכבת משמונה פרקים באורך שעה. הסדרה נוצרה על ידי ויקטוריה שוואב שהפיקה גם היא לצד פלישיה ד. הנדרסון, אמה רוברטס וקראה פרייס. הסדרה מבוססת על סיפורה הקצר של שוואב בעל אותו השם. שוואב והנדרסון יכתבו יחד את הפרקים. "Belletrist Productions" היא חברת ההפקה המעורבת בהפקת הסדרה. ב-21 באפריל 2021 פורסם שהבמאי ג'ט וילקינסון אמור לביים את שני הפרקים הראשונים של הסדרה. הסדרה עלתה לאקרנים ב-10 ביוני 2022.
הפקה > ליהוק

ב-10 במרץ 2021, שרה קתרין הוק ואימני לואיס לוהקו לתפקידים ראשיים. ב-27 במאי 2021, לוהקו אליזבת מיטשל, אובין וייז, ג'ייסון רוברט מור, גרייסי דיז'ני, וויל סוונסון, פיליפ מולינגס ג'וניור, דומיניק גודמן, דילן מקנמרה, MK xyz, ג'ונאס דילן אלן ורוברטו מנדז.
הפקה > צילומים

הצילומים היו אמורים להתחיל בסוף 2021 בסוואנה בג'ורג'יה.
הערות שוליים

↑  Hatchett, Keisha (5 במאי 2022). "First Kill Lands Release Date at Netflix — Get First Look at YA Vampire Series". TVLine. נבדק ב-12 במאי 2022. {{cite web}}:  (עזרה)
↑  Petski, Denise (15 באוקטובר 2020). "Emma Roberts To Produce YA Vampire Series 'First Kill' At Netflix". Deadline Hollywood. נבדק ב-25 באוקטובר 2020. {{cite web}}:  (עזרה)
↑  Otterson, Joe (15 באוקטובר 2020). "Emma Roberts to Produce Series Adaptation of YA Vampire Short Story 'First Kill' at Netflix". Variety. נבדק ב-25 באוקטובר 2020. {{cite web}}:  (עזרה)
↑  Porter, Rick (15 באוקטובר 2020). "Emma Roberts to Produce YA Vampire Drama for Netflix". The Hollywood Reporter. נבדק ב-25 באוקטובר 2020. {{cite web}}:  (עזרה)
↑  Petski, Denise (21 באפריל 2021). "Jet Wilkinson To Direct First Two Episodes Of Netflix's YA Vampire Series 'First Kill'". Deadline Hollywood. נבדק ב-21 באפריל 2021. {{cite web}}:  (עזרה)
↑  Andreeva, Nellie (10 במרץ 2021). "Sarah Catherine Hook & Imani Lewis To Headline Netflix's YA Vampire Series 'First Kill'". Deadline Hollywood. נבדק ב-10 במרץ 2021. {{cite web}}:  (עזרה)
↑  Petski, Denise (27 במאי 2021). "'First Kill': Netflix's YA Vampire Drama Series Sets Full Cast". Deadline Hollywood. נבדק ב-27 במאי 2021. {{cite web}}:  (עזרה)
בדפורד OY

| --- | --- |

Bedford OY
 מאפיינים כלליים
 נקרא גם:  Bedford Handi-Van  (באוסטרליה)
 יצרן:  Bedford Vehicles
 שנות ייצור:  1939–?
 הרכבה:  בריטניה בריטניה
 מודל אחריו:  Bedford RL (אנ')
 חברת אם:  ג'נרל מוטורס
 אורך:  6,220 מ"מ
 רוחב:  2,180 מ"מ
 גובה:  3,090 מ"מ
 משקל:  6,568 ק"ג (מטען - 3.0 טון)
 מפרט טכני
 מנוע:  6 צילינדרים, 3,519 סמ"ק המפיק 72 כ"ס ב-3,200 סל"ד (מנוע קירור מים, מנוע הנעה אחורית)
 הילוכים:  תמסורת ידנית - 4 מהירויות
 מהירות מרבית:  65 קמ"ש
בדפורד OY (באנגלית: Bedford OY) היא משאית צבאית, בעלת הנעה 2x4, מתוצרת יצרנית הרכב המסחרי הבריטית Bedford Vehicles (אנ'), אשר יוצרה בין השנים 1939 - ? עבור הכוחות המזוינים של בריטניה ותרמה למאמץ המלחמתי במלחמת העולם השנייה כולל המערכה בנורמנדי.
לדגם ה"בדפורד OY" יועדו מגוון שימושים צבאיים. בין שימושיו: אמבולנס, מכלית, כבאית, משאית אספקה.
הגרסה המשוריינת של דגם ה"בדפורד OY" היה קרוי "Bedford OXA" (אנ').
"בדפורד OY"

בסיס גלגלים קצר
בסיס גלגלים ארוך
מנוע בנזין
מכל דלק - 145 ליטר
טווח נסיעה - 450 ק"מ
מערכת חשמל - 12 וולט
צמיגים: 10.50 - 16
תמונות

"בדפורד OY" כאמבולנס צבאי
"בדפורד OY" - מכלית
משאיות "בדפורד OY"  לפני הפלישה לנורמנדי
משאיות "בדפורד OY"
"בדפורד OY"
משאיות "בדפורד OY" בצפון אפריקה (1941)
"בדפורד OY"  - ככבאית
"בדפורד OY"  - ככבאית
"בדפורד OXD"
"בדפורד OY"
"בדפורד OY"  כמכלית דלק של חיל האוויר הבריטי
ראו גם

גרין גודאס
בדפורד סוג S
בדפורד TJ
לקריאה נוספת

"בדפורד OY"  - תמונות
"בדפורד OY" - תמונה (farm5.clik.com/islesburghphotoclub)
הערות שוליים

↑  "בדפורד OY" britmodeller.com/forums
↑  "בדפורד OY" armyvehicles.dk/bdoy
↑  "בדפורד OY" iwm.org.uk/collections/item/object
↑  "בדפורד OY"
המופלאה: הרפתקאות ליידי באג

| --- | --- |

 שיר הנושא:  המופלאה
 סוגה:  אנימציה, קומדיה, אקשן
 יוצרים:  תומאס אסטרוק
 כותבים:  תומאס אסטרוק, סבסטיאן ת'יבאודאו
 בימוי:  תומאס אסטרוק
 מדבבים:  צרפתית: לו ז'אן, בנג'מין בולן,לני קים, אנטואן טומה, מארי נוננמאשר, טיארי קאזאזיאן, פאני בלוך, אלכסנדר נגואיה, מארי שבלו אנגלית: כריסטינה וי, ברייס פפנברוק, קית׳ סילברסטיין, קרי קראנן, מלה לי, גרנט ג’ורג’, בן דיסקין, סלה ויקטור, סברינה וייס, מקס מיטלמן, ג’סיקה ג’י
 מדבבים בעברית:  ספיר דרמון, מייה קדוש, גיא זיידמן, ערן מור, טליה ברקאי, תמי ברק, גדי לוי, דקלה הדר
 פרסים:  פרסי בחירת הילדים של ניקלודיאון, פרסי בחירת הנוער 2018, 2021 Nickelodeon Meus Prêmios Nick 
 ארץ מקור:  צרפת צרפת
 שפות:  צרפתית (דובבה לנוספות, ביניהן קוריאנית, פורטוגזית, אנגלית ועברית)
 מספר עונות:  6 
 מספר פרקים:  131 
 הפקה
 מפיק:  ז'רמי זג, אטון סאומצ'ה, ג'קלין תורדג'מן, מאוריס מרציאנו
 מפיקים בפועל:  ג'יירד וולפסון, פסקל באוטבאול, סבסטיאן ת'יבאודאו, אלכסנדרה ליפנס, כריסטופה גיוגנמנט, ג'ין-יבס פטאיי, סדריק פיילוט, הירויוקי קינושיטה, ריוג'י קוצ'י, פיירה בלטנטה, סוהון קים
 חברת הפקה:  Zagtoon Method Animation Toei Animation SAMG Animation AB Droits Audiovisuels SK Broadband
 הפצה:  Zagtoon 
 מוזיקה:  ז'רמי זג, נועם קניאל
 אורך פרק:  22-25 דקות
 שידור
 רשת שידור:  צרפת TF1
 רשת שידור בישראל:  ערוץ דיסני ישראל כאן חינוכית נטפליקס (מתורגם) דיסני+ יוטיוב
 תקופת שידור מקורית:  1 בספטמבר 2015 – הווה
 תקופת שידור בישראל:  13 במרץ 2016 – הווה
 קישורים חיצוניים
 miraculousladybug.com
 דף התוכנית ב-IMDb
 
המופלאה: הרפתקאות ליידי באג (בצרפתית: Miraculous, les aventures de Ladybug et Chat Noir; מוכרת גם בתור Miraculous Ladybug או רק Miraculous) היא סדרת טלוויזיה צרפתית בהנפשה ממוחשבת מסוג אקשן והרפתקאות. הסדרה מתמקדת במרינט דופן צ'אנג ובאדריאן אגרסט, נערים מפריז היכולים לשנות צורה לחיפושית המופלאה ולחתול השחור בהתאמה, גיבורי-על המגנים על עירם מנבלי-על שנוצרים בידי עש לילה. הסדרה הופקה על ידי Zagtoon ו-Method Animation מצרפת, בשיתוף פעולה עם TF1, AB Droits Audiovisuels, The Walt Disney Company France, Gloob, SK Broadband ו-EBS.
הסדרה משודרת בלמעלה מ-50 מדינות. היא שודרה לראשונה בערוץ EBS1 בקוריאה הדרומית החל מ-1 בספטמבר 2015, ומ-19 באוקטובר בערוץ TF1 בצרפת. בארצות הברית, שודרה הסדרה בערוץ ניקלודיאון ב-6 בדצמבר 2015, לאחר מכן שודרה בערוץ דיסני החל מ-8 באפריל 2019 לאחר ששודרה בערוץ זה ברוב אזורי העולם. בישראל, שודרה הסדרה החל מ-13 במרץ 2016 בערוץ דיסני; הסדרה החלה את שידוריה גם בכאן חינוכית ב-1 ביולי 2019, אך הם הופסקו ב-2020, ובנוסף באותה השנה החלה העונה הרביעית ב-6 בספטמבר. הדיבוב העברי של הסדרה נוסף לשירות הזרמת המדיה דיסני+ עם השקתו בישראל ב-16 ביוני 2022.
עלילת הסדרה > עונה ראשונה

העונה הראשונה מתרחשת בפריז ומציגה את מרינט דופן-צ'נג, תלמידת כיתה ט' נחמדה אך מגושמת. מרינט מנהלת חיים כפולים: בזהותה הרגילה היא נערה המאוהבת בחשאי בעמיתה לכיתה, אדריאן אגרסט, ובזהותה השנייה היא גיבורת-העל "החיפושית" (Ladybug). במקביל, אדריאן עצמו מסתיר זהות נוספת כגיבור-העל "חתול שחור" (Cat Noir). שניהם קיבלו את כוחותיהם לאחר שעזרו לקשיש בשם מאסטר פו, שהתגלה כשומר המופלאים (Miraculous) - תכשיטים קסומים המעניקים כוחות-על. החיפושית והחתול השחור אינם מודעים לזהויותיהם האמיתיות זה של זו, כאשר החתול השחור מאוהב בחיפושית, ומרינט מאוהבת באדריאן. החיפושית והחתול השחור אינם יודעים זה על זהותו של זה, יחד הם נלחמים ברשע והחתול השחור מאוהב בחיפושית ומרינט מאוהבת באדריאן. הנבל הראשי בעונה הוא "עש לילה" (Hawk Moth), המחזיק במופלא הפרפר ומנצל אותו לרעה. הוא משתמש באקומות (פרפרים שחורים קסומים) כדי להשתלט על אנשים החווים רגשות שליליים חזקים והופך אותם לנבלי-על. מטרתו היא להשיג את המופלאים של החיפושית והחתול השחור כדי להגשים את משאלתו להחיות את אשתו. החיפושית מסוגלת לבטל את השפעת האקומה על-ידי שבירת החפץ בו הוא שוכן וטיהור הפרפר.
עלילת הסדרה > עונה שנייה

בעונה זו הצופים מגלים את זהותו של עש לילה, גבריאל אגרסט, אביו של אדריאן. בעונה זו מגלה מרינט על קיומם של מופלאים נוספים מלבד מופלאיהם של החיפושית והחתול השחור, במהלך העונה תיתן מופלאים שונים לבני ברית כגון נינו, אליה, וגם קלואי. בנוסף, מרינט מגלה שהכוחות של הקוואמים יכולים להשתדרג וכך הם יכולים לנצח את הנבלים בכל מיני סביבות. בעונה זו חושף עש לילה את יכולתו להשתנות לעש ארגמן באמצעות כוחה של נטלי שהוא שולח לה אקומה, והיא נותנת לו את הכוח ליצור כמה אקומות שירצה ובנוסף משיג ספר עתיק עם מידע על כל המופלאים, אותו מגלה בהמשך גם אדריאן. בסוף העונה מתגלה מופלא נוסף: מופלא הטווס, אשר בהמשך מתגלה שהוא היה שייך לאמילי אשתו של גבריאל אגרסט (אביו של אדריאן) ומה שגרם למותה בעקבות שימוש במופלא הטווס כאשר היה שבור. בסוף העונה חיפושית, חתול שחור ובני בריתם לוכדים את עש לילה וכמעט מביסים אותו אך נטלי, העוזרת של גבריאל, מחליטה להשתמש במופלא הטווס ולהפוך למאיורה ויוצרת הסחה של מפלצת רגש ובזמן שהם נלחמים בהם עש לילה בורח. מעתה והלאה מאיורה הופכת לנבלית המשנה בסדרה.